kardosdrur/scandi-wiki huggingface dataset:
Thais (amerikansk film fra 1917)

Thais er en amerikansk stumfilm fra 1917 af Hugo Ballin og Frank Hall Crane.

Medvirkende 
 Mary Garden som Thais
 Hamilton Revelle som Paphnutius
 Crauford Kent som Lollius
 Lionel Adams som Cynius
 Alice Chapin

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Giro Next Gen

Giro Next Gen (også kendt som Giro Ciclistico d'Italia, Baby Giro, Girobio og Giro d'Italia Giovani Under 23) er et italiensk etapeløb.

Historie 
Løbet blev kørt første gang i 1970 kun for amatører. Fra 2005 til 2012 var løbet en del af UCI Europe Tour i kategori 2.2, og fra 2005 til 2008 blev det kun kørt i 2005. Indtil 2012 var løbet et U27-løb. Efter en løbspause fra 2013 til 2016 på grund af økonomiske problemer vendte det i 2017 tilbage som et kategori 2.2U-løb, og nu skulle rytterne være under 23 år.

Podieplaceringer

Referencer

Eksterne henvisninger 

 
 

Cykelløb i Italien
Etableret i 1970
UCI Europe Tour
Schweiz' økonomi

Schweiz' økonomi er en af verdens mest avancerede og højt udviklede frie markedsøonomier. Servicesektoren er kommet til at spille en stor økonomisk rolle, særligt bankvæsen og turisme. Schweiz' økonomi var rangeret som den bedste i verden på Global Innovation Index i 2015 og på tredjepladsen på Global Competitiveness Report i 2020. Ifølge Forenede Nationers data fra 2016, så er Schweiz det tredjerigste indlandsstat i verden efter Liechtenstein og Luxembourg. Sammen med sidstnævnte og Norge er Schweiz blandt de eneste tre lande i verden, der havde et BNP per indbygger på mere end US$70.000 i 2016, som ikke var en østat eller mikrostat.

Referencer
Anita Rée

Anita Clara Rée (født 9. februar 1885 i Hamborg, død 12. december 1933 i Kampen på Sild) var en tysk maler.

Rée voksede op i en assimileret jødisk familie − hun blev døbt, konfirmeret og opdraget som protestant − og fik en for tiden typisk opdragelse og uddannelse for døtre 'fra gode hjem': klaverundervisning, sprog, litteratur og kunst i privatskole.

Hun modtog 1905 undervisning af , og den tyske maler Max Liebermann opmuntrede hende til videre uddannelse. Vinteren 1912/13 var hun i Paris og stiftede bekendskab med nøgenmaleri i kredsen omkring Fernand Léger.
1919 tilsluttede Rée sig 'Hamburgische Sezession', der måtte ophøre 1933 efter nazisternes Machtergreifung.
I begyndelsen af 1920'erne tilbragte hun et par år i den italienske by Positano, hvorfra maleriet "Hvide træer i Positano" fra 1925 stammer.

I Tyskland udførte Rée 1929 vægmalerier: Et til 'Lignelsen om de ti brudepiger' () for "Berufsschule für weibliche Angestellte", som først blev tildækket, siden overmalet.
Et andet eksisterer stadig: "Orpheus mit den Tieren" ('Orfeus med dyrene' (de).

Skønt Rée var døbt og konfirmeret, betragtede nazisterne hende som jøde, og hun endte med at tage sit eget liv i 1933 med en overdosis Veronal.

Referencer

Eksterne henvisninger 

 Anita Rée hos Fembio.org (FemBio Frauen-Biographieforschung e.V.)
 Anita Rée, biografi og portræt hos Garten-der-frauen.de. Garten der Frauen
 Database for beslagte værker: Anita Ree Emuseum.campus.fu-berlin.de (Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin und ggf.
 
 Literatur von und über Anita Rée in der Bibliothek des Jüdischen Museums Berlin



Malere fra Tyskland
Kommunalvalget 1985

Kommunalvalget 1985 i Danmark fandt sted 19. november 1985 i alle landets kommuner og amtskommuner.

Bogstavbetegnelser 
18 partier havde reserverede bogstavbetegnelser i alle kommuner og amtskommuner:

Valget i kommunerne 
I Danmarks 275 kommuner var der 3.933.953 stemmeberettigede vælgere. 60.220 af vælgerne var udlændinge. I de 14 amtskommuner (det vil sige fraregnet Københavns og Frederiksberg Kommuner som ikke tilhørte nogen amtskommune) var der 3.455.345 vælgere som var stemmeberettigede til de kommunale valg. Tallet er lidt lavere end det tilsvarende tal for stemmeberettigede til de amtskommunale valg fordi personer som havde anmeldt flytning mellem to kommuner i samme amtskommune mindre end 11 dage før valget, ikke kunne stemme til det kommunale valg i hverken fra- eller tilflytningskommunen, men stadig til valget i amtskommunen.

Stemmeprocenten var 69,8 %. Der var 75.070 brevstemmer som udgjorde 2,74 % af de gyldige stemmer. 28.053 stemmer (1,02 %) var ugyldige, heraf 22.400 (0,82 %) blanke stemmer.

Socialdemokratiet (liste A) stillede som det eneste parti op i samtlige kommuner og opnåede også valg i alle kommuner. Se tabellen herunder for detaljer om i hvor mange kommuner de enkelte partier stillede op og opnåede valg.

I alt opstillede 21.758 kandidater, heraf 6.215 kvinder (28,6 %). Der blev valgt i alt 4.773 kommunalbestyrelsesmedlemmer, heraf 1.131 kvinder (23,7 %) I forhold til kommunalvalget 1981 var det en forøgelse på 4 idet antallet af kommunalbestyrelsesmedlemmer var øget med 2 i Rødekro, Galten og Sundeved Kommuner til henholdsvis 17, 17 og 13, og formindsket med 2 i Nysted Kommune til 15.

Valget i amtskommunerne 
I Danmarks 14 amtskommuner var der 3.456.552 stemmeberettigede vælgere. Stemmeprocenten var 70,9 %. Der var 62.316 brevstemmer som udgjorde 2,54 % af de gyldige stemmer. 83.993 stemmer (3,43 %) var ugyldige, heraf 80.069 (3,27 %) blanke stemmer.

7 partier, listerne A, B, C, F, K, Q, V og Z, stillede op i alle 14 amtskommuner. Listerne E og M var opstillede i 13 af 14 amtskommuner. 11 partier opnåede valg i 1 eller flere amtskommuner, se tabellen herunder for detaljer.

I alt opstillede 3.175 kandidater, heraf 845 kvinder (26,6 %). Der blev valgt i alt 374 amtsrådsmedlemmer, heraf 107 kvinder (28,6 %) I forhold til amtsrådsvalget 1981 var det en forøgelse på 4 idet antallet af amtsrådsmedlemmer i Fyns Amtskommune var øget fra 27 til 31.

En vandret streg (–) i tabellen betyder at partiet stillede op i amtskommunen men ikke fik nogen kandidater valgt. En prik (•) betyder at partiet ikke stillede op i amtskommunen.

Noter

Referencer 

1985
1985
Politiske valg i 1985
Caitlin Starling

Caitlin Starling er en forfatter som skriver gyserromaner. Hun debuterede i 2019 med sci-fic/gyserromanen The Luminious Dead som var anmelderrost og modtog en LOHF pris for bedste debut samt en nomination til Bram Stoker prisen for bedste debut og en nomination til Locus Prisen for bedste debut. Romanen er inspireret af sci-fi bogen Dune (1965) samt bøgerne Annihilation (2014) og House Of Leaves (2000). Portal og Portal 2 computerspillene har også haft indflydelse.

Hun er udannet i antropologi.

Hendes skrivestil har indflydelse fra fanfiktion og da hun var 8 år skrev hun en Sailor Moon fanfiktion på 10 sider, som var der første værk hun skrev.

Hun har nævnt Aliya Whiteley, Paul Trembley, Stephen Graham Jones og Cassandra Khaw, som nogle af hendes yndlignsforfattere.

Bibliografi 
Romaner

 2019 The Lumious Dead
 2020 Yellow Jessamine
 2021 The Death og Jane Lawrence

Eksterne links 
https://www.caitlinstarling.com/

https://twitter.com/see_starling

https://www.instagram.com/authorcstarling/

https://www.facebook.com/caitlinstarlingauthor

https://www.goodreads.com/author/show/17122287.Caitlin_Starling

Referencer 

Forfattere
Gyserforfattere
Amuro Tsuzuki

Amuro Tsuzuki (født 5. april 2001) er en japansk surfer.

Hun repræsenterede Japan ved sommer-OL 2020 i Tokyo, hvor hun vandt bronze.

Referencer

Eksterne henvisninger 
 

Surfere fra Japan
Surfere ved sommer-OL 2020
Medaljevindere ved sommer-OL 2020
Olympiske bronzemedaljevindere fra Japan
Ströer

Ströer SE & Co. KGaA er en tysk virksomhed indenfor udendørs reklame, online markedsføring, reklametavler og gadeinventar. De har hovedkvarter i Köln.
De primære markeder er Tyskland, Polen, Spanien, Nederlandene, Belgien og Storbritannien.

Referencer 

Markedsføringsvirksomheder fra Tyskland
Elisaveta Dementeva

Elisaveta Grigorenka Dementeva (født 5. marts 1928 i Kostroma, død 27. juli 2022 i Sankt Petersborg, også kendt som Elisaveta Kislova og Elisaveta Pakhomenkova) var en russisk kajakroer, der havde sin storhedstid i anden halvdel af 1950'erne.

Dementevas første store resultat kom, da hun deltog for Sovjetunionen ved OL 1956 i Melbourne. Hun stillede op i 500 m enerkajak og blev nummer to i sit indledende heat efter tyske Therese Zenz, der ved den lejlighed satte olympisk rekord. Dette sendte hende i finalen, hvor hun igen kæmpede med Zenz om førstepladsen og her fik revanche for nederlaget i første runde og sikrede sig guldet, næsten et sekund foran Zenz, mens Tove Søby fra Danmark fik bronze, yderligere næsten tre sekunder efter.

Året efter vandt Dementeva EM-guld i samme disciplin, og i 1958 sikrede hun sig også VM-guld i 500 m enerkajak. Ved samme lejlighed, hvor hun stillede op som Elisaveta Kislova, vandt hun sammen med Antonina Seredina sølv i toerkajak. Endelig vandt hun (fortsat som Kislova) EM-guld i både ener- og toerkajak (igen sammen med Seredina) på 500 m i 1959.

Referencer

Eksterne henvisninger 

Kajakroere fra Sovjetunionen
Deltagere for Sovjetunionen ved sommer-OL 1956
Olympiske mestre fra Sovjetunionen
Global Fashion Group

Global Fashion Group (GFG) er en luxembourgsk multinational mode-internethandelsvirksomhed, der satser på vækstøkonomier.
Global Fashion Group (GFG) blev etableret i 2014.

Referencer 

Virksomheder fra Luxembourg
Silicon Valley Classic

Silicon Valley Classic er en tennisturnering for kvinder, som hvert år i starten af august bliver spillet på hardcourt-baner i San José State University i San Jose, Californien, USA. Silicon Valley Classic er en del af WTA Tour i kategorien WTA 500 og bliver arrangeret af IMG. Turneringen er endvidere en del af US Open Series, der samler en del af optaktsturneringerne til US Open. Siden 2018 er turneringen blevet markedsført under navnet Mubadala Silicon Valley Classic på grund af et navnesponorat fra Mubadala Investment Company.

I damesingle er Martina Navratilova indehaver af rekorden for flest titler med 5 (1979–80, 1988, 1991 og 1993) og flest finalepladser med 9 (tabte finaler i 1984, 1990, 1992 og 1994). Følgende ni spillere deler rekorden for flest titler i træk (2): Billie Jean King (1971-72), Chris Evert (1975-76), Martina Navratilova (1979-80), Andrea Jaeger (1981-82), Hana Mandlíková (1984-85), Martina Hingis (1996-97), Lindsay Davenport (1998-99), Kim Clijsters (2005-06) og Serena Williams (2011-12).

I damedoublerækken er Lindsay Davenport (1994, 1996-99, 2010) den eneste spiller med seks titler. Hun vandt sine titler med seks forskellige makkere: Arantxa Sánchez Vicario, Mary Joe Fernández, Martina Hingis, Natasja Zvereva, Corina Morariu og Liezel Huber.

Historie 

Turneringen er historisk set blevet afviklet fem forskellige steder, alle i San Francisco Bay Area.

Fra 1971 til 1977 havde turneringen hjemsted i San Francisco og blev spillet indendørs i San Francisco Civic Auditorium. Den begyndte i 1971 som British Motor Cars Invitation i Virginia Slims-serien, og i perioden 1974-77 var turneringen kendt som Virginia Slims of San Francisco. Der var ingen turnering i 1978, hvor tourmesterskabet blev spillet i Oakland, men fra 1979 blev Silicon Valley Classic afviklet i Oakland-Alameda County Coliseum Arena i Oakland, i årene 1979-82 under navnet Avon Championships of California og fra 1983 til 1991 som Virginia Slims of California. Turneringen var sponsoreret af Bank of the West og markedsført under navnet Bank of the West Classic fra 1992 til 2017, og fra 1997 blev turneringen flyttet til om sommeren og spillet udendørs i Taube Tennis Center på Stanford University.

Turneringen flyttede til San José State University i 2018 og fik en ny sponsor, Mubadala Investment Company, hvorfor den nu afvikles under navnet Mubadala Silicon Valley Classic.

Datoer, navne og spillesteder

Finaler

Single

Double

Referencer

Kilder 
 Silicon Valley Classic 
 WTA - San Jose 

 
Etableret i 1971
Their Compact

Their Compact er en amerikansk stumfilm fra 1917 af Edwin Carewe.

Medvirkende 
 Francis X. Bushman som James Van Dyke Moore
 Beverly Bayne som Mollie Anderson
 Henry Mortimer som Robert Forrest
 Harry Northrup som Ace High Horton
 Mildred Adams som Verda Forrest

Referencer

Eksterne henvisninger 

 

Stumfilm fra USA
Amerikanske film fra 1917
Those Without Sin

Those Without Sin er en amerikansk stumfilm fra 1917 af Marshall Neilan.

Medvirkende 
 Blanche Sweet som Melanie Landry
 Tom Forman som Bob Wallace
 Clarence Geldart som Richard Landry
 Guy Oliver som Henry Melon
 James Neill som Doctor Wallace

Referencer

Eksterne henvisninger 

 

Stumfilm fra USA
Amerikanske film fra 1917
Norges økonomi

Norges økonomi er en højt udviklet blandingsøkonomi, vor staten ejer strategiske områder. Selvom landet er sårbart overfor konjunkturer, så har landets økonomi vist robust vækst siden begyndelsen af den industrielle revolution. Landet har en meget høj levestandard sammenlignet med mange andre europæiske lande, og et stærkt integreret velfærdssystem. Norges moderne poduktions og velfærdsystem er baseret på finansielle reserver optjent ved at udnytte landets naturressourcer, særligt nordsøolie.

Referencer
Cédric Bakambu

Cédric Bakambu (født d. 11. april 1991) er en fransk-congolesisk professionel fodboldspiller, som spiller for den græske Super League-klub Olympiakos.

Spillerkarriere

Sochaux 
Bakambu begyndte sin karriere hos Sochaux, hvor han gjorde sin professionelle debut den 7. august 2010 i en Ligue 1-kamp imod Arles-Avignon.

Bursaspor 
Bakambu skiftede i september 2014 til tyrkiske Bursaspor.

Villarreal 
Bakambu imponerede i sin ene sæson i Tyrkiet, og skiftede herefter i august 2015 til Villarreal.

Beijing Guoan 
Bakambu skiftede i februar 2018 til kinesiske Beijing Guoan. Aftalen gjorde Bakambu til den hidtil dyreste afrikanske spiller nogensinde, en rekord som dog er blevet overgået siden.

Marseille 
Bakambu vendte i januar 2022 hjem til sit fødeland, da han skiftede til Olympique de Marseille.

Omypiakos 
Bakambu skiftede i september 2022 til Olympiakos.

Landsholdskarriere

Ungdomslandshold 
Bakambu har repræsenteret Frankrig på flere ungdomsniveauer.

Seniorlandshold 
Bakambu annoncerede i marts 2015 at han ville skifte til at repræsenterer DR Congo på landsholdsniveau. Han gjorde sin debut for DR Congos landshold den 9. juni 2015. Bakambu var del af DR Congos trupper til Africa Cup of Nations i 2017 og 2019.

Bakambu annoncerede i april 2022 at han gik på pension fra landsholdsfodbold. Han opnåede 40 kampe og scorede 13 mål for DR Congo.

Titler 
Beijing Guoan

 Kinesiske FA Cup: 1 (2018)

Frankrig U/19

 U/19 Europamesterskabet: 1 (2010)

Individuelle

 UEFA Europa League Sæsonens hold: 1 (2015–16)
 Chinese Super League Top scorer: 1 (2020)

Kilder

Eksterne henvisninger 

Fodboldspillere fra Demokratiske Republik Congo
Fodboldspillere fra Frankrig
Fodboldlandsholdsspillere fra Demokratiske Republik Congo
Fodboldspillere fra FC Sochaux-Montbéliard
Fodboldspillere fra Bursaspor
Fodboldspillere fra Villarreal CF
Fodboldspillere fra Beijing Guoan F.C.
Fodboldspillere fra Olympique Marseille
Fodboldspillere fra Olympiakos
Deltagere ved Africa Cup of Nations 2017
Deltagere ved Africa Cup of Nations 2019
Autoliv

Autoliv AB er en svensk producent af bilsikkerhedsudstyr.
De sælger sikkerhedsudstyr til alle større bilfabrikanter, og de har over 68.000 ansatte i 27 lande.
Autoliv Inc. er registreret i Delaware, USA og er børsnoteret på New York Stock Exchange. Autoliv AB har hovedkvarter i Stockholm, Sverige og er børsnoteret på Stockholmsbörsen.
Autoliv blev etableret af Lennart Lindblad i 1953 i Vårgårda i Sverige.

Referencer 

Fremstillingsvirksomheder fra Sverige
Basjtanka

Basjtanka (, ) er en by i Mykolajiv oblast, Ukraine. Den er det administrative centrum for Basjtanka rajon. I 2021 havde byen  12.327 indbyggere. I 2001 var indbyggertallet 13.146.

Historie
Basjtanka fik status som bymæssig bebyggelse i 1963.

Under den Ruslands invasion af Ukraine 2022 faldt en russisk militærkonvoj i et baghold, og angiveligt ødelagt af ukrainske fly nær Basjtanka.
Den 20. april  2022 blev et hospital angiveligt ramt af et russisk missil.

Kilder

Eksterne henvisninger

Byer i Mykolajiv oblast
Transpersonlig psykologi

Transpersonlig psykologi er en psykologisk skole, der integrerer de spirituelle og transcendente aspekter af den menneskelige oplevelse i den moderne psykologi. Det transpersonlige bliver defineret som "oplevelser, hvor følelsen af identitet eller selv strækker sig ud over det individuelle eller personlige til at omfatte bredere aspekter af menneskeheden, livet, psyken eller kosmos". Disciplinen forsøger at beskrive og integrere spirituelle oplevelser i moderne psykologisk teori og formulere ny teori, der kan omfatte sådanne oplevelser. Dette omtales sommetider som en ambition om at hele splittelsen i psyken og verden. Den transpersonlige psykologi bliver anvendt i praksis i transpersonlig psykoterapi, der er en form for dybdeterapi.

Tilgangen opstod i begyndelsen af 1970'erne gennem mødet mellem flere terapeuter, herunder Abraham Maslow (medstifter af humanistisk psykologi ) og Stanislav Grof (grundlægger af holotropisk åndedræt ). Grof definerer tilgangen som "en disciplin med det formål at syntetisere autentisk spiritualitet og videnskab”.

Referencer

Litteratur 
 Roberto Assagioli , Le développement transpersonnel (1988), overs., Épi - Desclée de Brouwer, 1994
 Davis, John V. (2003). Transpersonal psychology in Taylor, B. and Kaplan, J., Eds. The Encyclopedia of Religion and Nature. Bristol, England: Thoemmes Continuum.
 Gripentrog, Stephanie (2018). Mapping the Boundaries between Science and Religion: Psychology, Psychiatry, and Near-Death Experiences. In: Lüddeckens, D., & Schrimpf, M. (2018). Medicine - religion - spirituality: Global perspectives on traditional, complementary, and alternative healing. Bielefeld: transcript Verlag. ISBN 978-3-8376-4582-8, pp. 241–272.
 Stanislav Grof , In Search of Self (1990, i samarbejde med Christina Grof), Edition du Rocher, Monaco, 1993.
 Rowan, John. (1993) The Transpersonal: Psychotherapy and Counselling. London: Routledge

New age praksisser‎
Psykologi
Nova Odesa

Nova Odesa (, ) er en by i Mykolajiv oblast (region) i det sydlige Ukraine. I 2021 havde byen  11.690 indbyggere. Indtil 2020 var den administrativt centrum i Nova Odesa rajon (distrikt).

Galleri
.

Kilder

Eksterne henvisninger

Byer i Mykolajiv oblast
Essity

Essity AB er en svensk producent af hygiejne- og sundhedsprodukter. Brandsene omfatter Libresse, Bounty, Tempo, Okay, Tena, Jobst, Leukoplast, Libero, Tork, Vinda, Zewa, Cushelle, Saba, Familia og Regio. Essity var indtil 2017 en del af SCA, hvor selskabet blev fraskilt og børsnoteret samme år på Stockholmsbörsen.

Referencer 

Fremstillingsvirksomheder fra Sverige
Hexagon AB

Hexagon AB er en svensk it-virksomhed, der er specialiseret i udstyr og software til metrologi. Selskabet blev etableret i 1992 og har hovedkvarter i Stockholm. Hexagon er børsnoteret på Stockholmsbörsen og SIX Swiss Exchange.
Hexagon er organiseret i divisionerne: Landbrug, Autonomi & Positionering, Geosystemer (GEO), Manufacturing Intelligence (MI), Minedrift (MIN), Asset Lifecycle Intelligence, Safety, Infrastructure & Geospatial (SIG) og Xalt Solutions.

Referencer 

It-virksomheder fra Sverige
Softwarevirksomheder fra Sverige
Leica Geosystems

Leica Geosystems AG er en schweizisk producent af systemer til landmåling og geografisk opmåling (geomatik). Produkterne inkluderer GPS-systemer og laserafstandsmålere. Virksomheden blev etableret i 1921 under navnet Wild Heerbrugg. Siden 2005 har det været et datterselskab til Hexagon AB.

Referencer 

Elektronikvirksomheder fra Schweiz
Vlada Chigireva

Vlada Aleksandrovna Chigirjova, russisk Влада Александровна Чигирёва (født 18. december 1994) er en russisk synkronsvømmer.

Hun repræsenterede Rusland ved sommer-OL 2016 i Rio de Janeiro, hvor hun tog guld i holdkonkurrencen.

Under sommer-OL 2020 i Tokyo, som blev afholdt i 2021, vandt hun guld i holdkonkurrencen.

Referencer

Eksterne henvisninger 

Synkronsvømmere fra Rusland
Personer fra Rostov ved Don
Medaljevindere ved sommer-OL 2016
Medaljevindere ved sommer-OL 2020
J.P. Møller (husmandsleder)

Jens Peder Møller (eller Jens Peter Møller, født Andersen 2. december 1863 i Lille Thorum på Salling, død 17. december 1935 samme sted) var en dansk husmandsleder og politiker.

Møller blev født i 1863 som søn af husmand Anders Jensen Møller (1813-1886) og Pouline Pedersdatter (1828-1910). Han var døbt Jens Peter Andersen, men fik ændret sit efternavn til Møller 10. maj 1905.

Som barn var Møller hyrdedreng. Han tjente i en periode som karl på gårde i Salling indtil han i 1885 flyttede hjem til forældrene hvor han hjalp til på deres husmandssted på 3 hektar foruden at være daglejer og udføre tørvegravning. Han overtog husmandsstedet i 1891 og blev samme år gift med Else Nielsen (1865-1936) som var husmandsdatter. De arbejdede sammen på husmandsstedet, og han fik få senere Foreningen af jyske landboforeningers sølvmedalje for landboflid.

Møller deltog aktivt i Fremad, den første husmandsforening i Salling, fra stiftelsen i 1901. Han blev i 1902 medlem af Salling Landboforenings husmandsudvalg som forvaltede statens tilskud til husmandsbruget. Fra 1907 til sin død i 1935 var han formand for Fremad. Han var kendt for at arrangere husmandsrejser i Salling. I starten kun for mænd, men fra 1907-1935 for husmandskoner. Han var formand for Skive omegns udstykningsforening fra 1910 og arbejdede blandt andet med udstykningerne af Bustrup og Jungetgård.

Han var medlem af Viborg Amtsråd 1917-1935, og medlem af Landstinget valgt af Det Radikale Venstre i 6. landstingskreds fra 11. maj 1918 til 10. august 1920.

Møller var aktiv afholdsmand og formand for Thorum Afholdsforening. Han var også formand for Thorum Brugsforening og Thorum Landboforenings Planteavlsudvalg. Han var revisor for Husmandshypotekforeningen og ved sin død formand for den. Han var også medlem af Det Radikale Venstres hovedbestyrelse og medlem af styrelsen for De samvirkende jyske husmandsforeninger ved sin død. Han var en hyppig taler i husmandskredse.

Han døde 17. december 1935 og hans kone, Else, døde få uger senere 6. januar 1936. Fremad opsatte en mindesten ved deres husmandssted hvis nuværende adresse er Skivevej 63, Thorum, 7870 Roslev. Stenen blev i 2019 flyttet til byskoven i Thorum.

Referencer

Eksterne henvisninger 
 
 
 Biografi af Sundsøre Lokalhistoriske Arkiv på arkiv.dk med flere detaljer fra hans tidlige liv

Landstingsmedlemmer i 1910'erne
Landstingsmedlemmer i 1920'erne
Landstingsmedlemmer fra Det Radikale Venstre
Amtsrådsmedlemmer fra Det Radikale Venstre
John Phillips

John Phillips kan henvise til

 John Phillips (astronaut), en amerikansk videnskabsmand og astronaut 
 John Phillips (musiker), en amerikansk sanger og sangskriver og medlem af Mamas and the Papas
 John Phillips (MMA-udøver), en walisisk MMA-udøver
 John Phillips (geolog) (1800–1874), en engelsk geolog
Novyj Buh

Novyj Buh (, ) er en by i Mykolaiv oblast, Ukraine. Indtil 2020 fungerede den som det administrative centrum for Novyj Buh rajon. 
I 2021 havde byen  15.003 indbyggere. I 2001 var indbyggertallet 16.250.  ligger delvist i byen.

Kilder

Eksterne henvisninger

 Mordet på jøderne i Novyi Buh under Anden Verdenskrig, på Yad Vashems hjemmeside.

Byer i Mykolajiv oblast